Paul Elvstrøm

Paul Bert Elvstrøm (Gentofte,  - Hellerup, ) belan lehiatzen zuen daniar kirolaria izan zen. Finn, Firefly, Flying Dutchman, Snipe, Soling, Star eta Tornado belako klasetan lehiatu zen. Trine alaba ere belan aritu zen. 

Udako Olinpiar Jokoetan zortzi aldiz parte hartu zuen, 1948tik 1988ra bitartean, eta guztira urrezko lau domina lortu zituen: Londres, 1948 (Firefly klasea) eta Helsinki, 1952, Melbourne, 1956 eta Erroma, 1960 (Finn klasea). Horrez gain, bi postu lortu zituen: Mexiko, 1968 (Star) eta Los Ángeles, 1984 (Tornado). 

Hiru domina irabazi zituen Munduko FinnTxapelketan 1956 eta 1959 urteen artean, eta urrezko domina bat 1960ko Europako Finn Txapelketan. Halaber, urrezko domina lortu zuen 1959ko Munduko Snipe Txapelketan eta urrezko domina 1962ko Munduko Flying Dutchman Txapelketan.«Paul Elvstrøm». ISAF datu-basea.

Hiru domina lortu zituen Munduko Soling Txapelketan 1969 eta 1974 bitartean, eta hiru domina Europako Soling Txapelketan, 1970 eta 1972 bitartean.«Paul Elvstrøm». ISAF datu-basea.

Hiru domina irabazi zituen Munduko Star Txapelketan 1957 eta 1967 bitartean, eta zilarrezko domina bat  1958ko Europako Star Txapelketan. Azkenik, 1985eko Munduko Tornado Txapelketan brontzezko domina lortu zuen eta urrezko bi domina Europako Tornado Txapelketan, 1983 eta 1984 urteetan.«Paul Elvstrøm». ISAF datu-basea.

 Kirol Jarduera 
Bere garaipen ugariengatik eta lehiatzen luze egon zelako, belaren historian kondaira egin zuen erregatista izan zen. 1948 eta 1988 bitartean, zortzi Udako Olinpiar Jokotan parte hartu zuen, eta belan urrezko lau domina olinpiko irabazi zituen lehen pertsona izan zen, eta lau Joko Olinpikoetan irabazi zuen jarraian.«El legendario Paul Elvstrom muere a los 88 años». Marca, 2016ko abenduaren 8a.

Munduko hamaika txapelketa irabazi zituen zazpi klasetan (Finn, 505, Snipe, Flying Dutchman, 5.5 Metro, Star eta Soling). Snipe klasean bere prestakuntza nabarmendu zuen, nahiz eta bertan mundu mailako titulu bakarra lortu zuen, «nabigatzeko artea menderatu ahal izateko ezinbestekoa» zela uste baitzuen.«Paul Elvstrøm, leyenda de la vela olímpica». El País, 2016ko abenduaren 10a.

Kirol-bela eboluzionatzea lortu zuen, alderdi tekniko eta fisikoetan prestakuntza zorrotza emanez. Belak eta txalupak diseinatzen ere aritu zen, eta bere enpresa sortu zuen. Gainera, Elvstrøm-ek bere liburu, artikulu eta diskurtsoen bidez partekatu zituen kirol-belako ezagutzak.«Paul Elvstrøm, leyenda de la vela olímpica». El País, 2016ko abenduaren 10a.

1996an, bere herrialdeko Batzorde Olinpikoak «XX. mendeko kirolari daniar» izendatu zuen, eta 2007an ISAFeko «Famaren Aretoan» sartu zen.«Paul Elvstrøm, leyenda de la vela olímpica». El País, 2016ko abenduaren 10a.«The ISAF Sailig Hall of Fame – Paul Elvström». ISAF webgunea.

 Erreferentziak 

 Kanpo estekak 

Kategoria:Danimarkako estropadalariak
Kategoria:1948ko Udako Olinpiar Jokoetako estropadalariak
Kategoria:1952ko Udako Olinpiar Jokoetako estropadalariak
Kategoria:1956ko Udako Olinpiar Jokoetako estropadalariak
Kategoria:1960ko Udako Olinpiar Jokoetako estropadalariak
Kategoria:1968ko Udako Olinpiar Jokoetako estropadalariak
Kategoria:1972ko Udako Olinpiar Jokoetako estropadalariak
Kategoria:1984ko Udako Olinpiar Jokoetako estropadalariak
Kategoria:1988ko Udako Olinpiar Jokoetako estropadalariak
Kategoria:1948ko Udako Olinpiar Jokoetako dominadunak
Kategoria:1952ko Udako Olinpiar Jokoetako dominadunak
Kategoria:1956ko Udako Olinpiar Jokoetako dominadunak
Kategoria:Olinpiar Jokoetako dominadunak belan
Kategoria:1960ko Udako Olinpiar Jokoetako dominadunak
Kategoria:Danimarkako urrezko dominadun olinpikoak